2018. gada \_\_. \_\_\_\_\_\_ Noteikumi Nr.\_\_\_\_

Rīgā (prot. Nr. \_\_\_\_\_)

**Grozījumi Ministru kabineta 2017. gada 23. maija noteikumos Nr. 271 "Noteikumi par vides aizsardzības oficiālās statistikas veidlapām"**

Izdoti saskaņā ar Statistikas likuma 11. pantu un Atkritumu apsaimniekošanas likuma

20. panta astoto daļu

1. Izdarīt Ministru kabineta 2017. gada 23. maija noteikumos Nr. 271 "Noteikumi par vides aizsardzības oficiālās statistikas veidlapām" (Latvijas Vēstnesis, 2017, 103. nr.) šādus grozījumus:

* 1. Izteikt norādi, uz kāda likuma pamata noteikumi izdoti šādā redakcijā:

"Izdoti saskaņā ar Statistikas likuma 11. pantu, Atkritumu apsaimniekošanas likuma 20. panta astoto daļu un likuma "Par piesārņojumu" 45. panta 1.1 daļu";

1.2. Izteikt noteikumu nosaukumu šādā redakcijā:

"Noteikumi par vides aizsardzības oficiālās statistikas un piesārņojošās darbības pārskata veidlapām";

1.3. Papildināt noteikumu 1. un 2. punktu pēc vārda "statistikas" ar vārdiem "un piesārņojošās darbības pārskata";

1.4. Izteikt 2. pielikuma 1. tabulu un piezīmes šādā redakcijā:

"

1. tabula

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Iekārtas darbības uzsākšanas datums | Sadedzināšanas iekārtas veids | Iekārtas nosaukums  (tips, marka) | Iekārtas  kods | Katras sadedzināšanas iekārtas/tehniskās ierīces nominālā ievadītā siltuma jauda (MW) | Emisijas avota kods | Kopējā sadedzināšanas iekārtas/emisijas avota nominālā ievadītā siltuma jauda (MW) | Emisijas | | |
| plūsma  (m3/s) | temperatūra (0C) | ilgums (h/g.) |
| 1 | 2 | 3 | 4 | 5 | 6 | 7 | 8 | 9 | 10 |

Piezīmes.

1. 1. un 2. aili aizpilda tikai sadedzināšanas iekārtu operatori.

2. Sadedzināšanas iekārtas 2. ailē norāda iekārtas veidu atbilstoši šādam iedalījumam – standarta sadedzināšanas iekārta, divu kurināmo dzinējs, dīzeļdzinējs, gāzturbīna, cits dzinējs, graudu kaltē izmantojamā iekārta. Terminu skaidrojums sniegts normatīvajos aktos par kārtību, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām.

3. 3. ailē sadedzināšanas iekārtas norāda tikai iekārtas marku (piemēram, *Buderus, „Vapor” TTKV 100- 100* u.c.).

4. 4. ailē norāda katras tehnoloģiskās iekārtas kodu:

S – sadedzināšanas iekārta, ja kurināmais tiek sadedzināts katlumājā siltumenerģijas ražošanai;

T – tehnoloģiskā iekārta, ja kurināmais tiek patērēts ražošanas procesa uzturēšanai;

G – gaistošos organiskos savienojumus (GOS) emitējošās iekārtas;

P – visas pārējās iekārtas, kuras nav saistītas ar S, T un G, bet kurās emisijas (neorganiskas vielas, putekļi) rodas no izejvielu izmantošanas, produktu ražošanas, atkritumu apglabāšanas, mājdzīvnieku audzēšanas u. c.

Tādējādi iekārtu kodi būs: S1, S2..Sn; T1, T2..Tn; G1, G2..Gn; P1, P2..Pn. Šo iekārtas kodu uzņēmums piešķir pats, tam jābūt nemainīgam un jābūt fiksētam arī atļaujas vai C kategorijas piesārņojošās darbības pieteikumā.

5. Gadījumā, ja vienam emisijas avotam/skurstenim ir vairākas tehnoloģiskās iekārtas (ar kodu S vai T), tad 5. ailē norāda katras tehnoloģiskās iekārtas nominālo ievadīto siltuma jaudu (katla agregāta nominālā jauda, dalīta ar šā agregāta lietderības koeficientu). Cita tipa tehnoloģiskajām iekārtām (G un P) šī aile nav jāaizpilda.

6. 6. ailē norāda emisijas avota kodu (piemēram, A1, A2 utt.), kuru piešķir uzņēmums katram dūmenim vai citam emisijas avotam. Kodam jābūt nemainīgam un jābūt fiksētam arī atļaujas vai C kategorijas piesārņojošās darbības pieteikumā. Vienam emisijas avotam var būt vairākas tehnoloģiskās iekārtas.

7. 7. ailē norāda emisijas avota vai dūmeņa (ar kodu S vai T) kopējo nominālo ievadīto siltuma jaudu. Ja emisijas avota izplūdes gāzes izvada caur vienu kopīgu dūmeni, tad saskaita kopā visu iekārtu kopējo nominālo ievadīto siltuma jaudu. Cita tipa tehnoloģiskajām iekārtām (G un P) šī aile nav jāaizpilda.

8.  8. ailē norāda izplūdes gāzu daudzumu kubikmetros sekundē(m3/s).

9. 9. ailē norāda izplūdes gāzu emisijas temperatūru.

10. 10. ailē norāda emisijas ilgumu no emisijas avota – iekārtas darba stundu skaits gadā."

1.5. Papildināt 2. pielikuma I daļu ar 1.1 tabulu šādā redakcijā:

1.1 tabula.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Emisijas avota kods | Iekārtas kods | ģeogrāfiskās koordinātas | | punktveida avota parametri (m) | | laukuma avota parametri (m × m × m) | | |
| Z platums  o  '   " | A garums  o  '   " | augstums | iekšējais diametrs | garums | platums | augstums |
| 1 | 2 | 3 | 4 | 5 | 6 | 7 | 8 | 9 |

1.  3. un 4. ailē norāda emisijas avota ģeogrāfiskās koordinātas (vēlams norādīt ar precizitāti līdz sekundes simtdaļai). Ja emisijas izvade nav punktveida avots, norāda difūzās emisijas laukuma galējo punktu A, B, C un D ģeogrāfiskās koordinātas.

2.  5. un 6. ailē norāda emisijas punktveida avota (piem., dūmeņa, ventilācijas caurules vai cita veida izvades) augstumu un iekšējo diametru metros.

3. 7., 8. un 9. ailē norāda emisijas avota – laukuma (piem., autostāvvietas, atkritumu izgāztuves) izmērus (garumu, platumu un augstumu) metros."

1.6. Izteikt 2. pielikuma 2. tabulas 5., 6. un 7. ailes nosaukumu šādā redakcijā:

|  |  |  |
| --- | --- | --- |
| "Emisijas limits vai emisijas robežvērtība (izvēloties stingrāko/zemāko no vērtībām) | | |
| g/s  ouE/s | mg/m3  ouE/m3 | t/g.  ouE/g. |
| 5 | 6 | 7" |

1.7. Izteikt 2. pielikuma 2. tabulas 4. piezīmi ar teikumu šādā redakcijā:

"4.  5., 6. un 7. aile – norāda emisijas limitus gramos sekundē (g/s); miligramos kubikmetrā (mg/m3) un tonnās gadā (t/g.) vai atsevišķu piesārņojošo darbību gadījumā - emisijas robežvērtību miligramos kubikmetrā (mg/m3), ja šī vērtība ir zemāka par emisijas limitu vai atsevišķas piesārņojošās darbības - emisiju robežvērtību miligramos kubikmetrā (mg/m3) gadījumā, ja šī vērtība ir zemāka par emisijas limitu. Smaku emisijas limitus norāda smaku vienībās sekundē (ouE/s), vienā kubikmetrā gāzes standartapstākļos (ouE/m3) un smaku vienībās gadā (ouE/g.). Sadedzināšanas iekārtām ir saistošas normatīvajos aktos par kārtību, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām noteiktās emisijas robežvērtības. Atkritumu sadedzināšanas iekārtām jāievēro emisiju robežvērtības, kas noteiktas normatīvajos aktos par prasībām atkritumu sadedzināšanai un atkritumu sadedzināšanas iekārtu darbībai. Iekārtām, kurās izmanto organiskos šķīdinātājus emisiju robežvērtības noteiktas normatīvajos aktos par kārtību, kādā ierobežojama gaistošo organisko savienojumu emisija no iekārtām, kurās izmanto organiskos šķīdinātājus. Izsniedzot atļauju, Valsts vides dienests A un B kategorijas sadedzināšanas iekārtām var noteikt piesārņojošās vielas emisijas limitu vai limitus, kas ir stingrāki par normatīvajos aktos noteiktajām emisijas robežvērtībām. Emisijas limitu nosaka, izstrādājot emisiju limita projektu atbilstoši normatīvajam aktam par stacionāru piesārņojuma avotu emisijas limita projektu izstrādi."

1.8. Papildināt 2. pielikuma 2. tabulas 5. piezīmi ar teikumu šādā redakcijā:

"Sadedzināšanas iekārtu operators, kuram jāveic emisiju mērījumi atbilstoši normatīvajiem aktiem par kārtību, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām mērījumu rezultātus un testēšanas pārskatus pievieno pārskata veidlapai "Nr. 2 – Gaiss. Pārskats par gaisa aizsardzību" kā atsevišķu pielikumu."

1.9. Izteikt 5. pielikuma 3. tabulu šādā redakcijā:

"

3. tabula

|  |  |  |  |  |
| --- | --- | --- | --- | --- |
| Emisijas avota kods | Vielas kods | Vielas nosaukumus | Attīrīšanas iekārtas veids | Attīrīšanas iekārtas efektivitāte (%) |
| 1 | 2 | 3 | 4 | 5 |

"

Piezīmes.

1. 3. tabulu aizpilda tikai iekārtas, kuras izmanto emisiju attīrīšanas iekārtas;

2. 1. ailē norāda emisijas avota kodu, kam jāsaskan ar atļaujas vai C kategorijas piesārņojošās darbības pieteikumā fiksēto emisijas avota kodu. Vienam emisijas avotam var būt vairākas iekārtas.

3.  2. un 3. ailē norāda tās vielas kodu un nosaukumu, kura nonāk gaisa attīrīšanas iekārtā. Vielas, kuras netiek novadītas uz gaisa attīrīšanas iekārtu, šajā tabulā nenorāda.

4. 4. ailē norāda emisiju attīrīšanas iekārtas veidu (piemēram, ciklons, multiciklons, maisa filtrs, elektrostatiskais filtrs, mitrais vai slapjais skruberis u.c.);

1.10. Svītrot 2. pielikuma V. nodaļu.

1.11. Izteikt 5. pielikuma 6. punktu šādā redakcijā:

"6. Ja operatoram vai komersantam ir atļauja A vai B kategorijas piesārņojošas darbības veikšanai vai C kategorijas piesārņojošas darbības apliecinājums, par to izdara atzīmi pārskata veidlapā. Ja operatoram vai komersantam ir atkritumu apsaimniekošanas atļauja, atzīmē, kādai darbībai vai darbībām tā ir izsniegta. Pārskata veidlapā norāda arī atļaujas vai apliecinājuma numuru un datumu. Ja persona reģistrēta kā atkritumu tirgotājs vai atkritumu apsaimniekošanas starpnieks, pārskata veidlapā norāda personas statusu un reģistrācijas lēmuma datumu. Par atkritumiem, kas apsaimniekoti ar atkritumu tirgotāja vai atkritumu apsaimniekošanas starpnieka atļauju, persona iesniedz atsevišķu pārskatu. Tie atkritumu radītāji, kuri paši izved no Latvijas teritorijas atkritumus apglabāšanai, pārstrādei vai reģenerācijai, norāda datumu, kad izsniegts paziņojuma dokuments par atkritumu pārrobežu pārvietošanu vai sūtījumiem un dokumenta numuru."

2. Noteikumu 1.4., 1.5., 1.6., 1.7., 1.8., 1.9. un 1.10. punkts stājas spēkā 2019. gada 1. aprīlī.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards